Σπαγγέτι με λεμόνι, σκόρδο και παρμεζάνα (Pasta al limone)



Η εκδοχή της «ηλεκτρίζουσας» ιταλικής λεμονάτης σπαγγετάδας που ετοιμάζουν στο wine bar Οinoscent είναι σοφιστικέ και απίθανα νόστιμη. Ιδού η συνταγή.
300 γρ. σπαγγετόνι, μπουγκατίνι ή σπαγγέτι ριγκάτι, 1 σκελίδα σκόρδο, ολόκληρη, καθαρισμένη και ελαφρώς κοπανισμένη, 2 κουτ. σούπας ελαιόλαδο, 2 μέτρια λεμόνια, ακέρωτα, κομμένα σε στρογγυλές, λεπτές φέτες, χωρίς τα κουκούτσια, 110 γρ. πεκορίνο, τριμμένο, 120 γρ. παρμεζάνα, τριμμένη, 50 ml χυμός λεμονιού, 1 κουτ. σούπας βούτυρο αγελάδας, 120 ml νερό, 1 κουτ. γλυκού, κοφτό, κορν φλάουρ, 20 γρ. φρέσκα φύλλα βασιλικού, 80 γρ. ψίχα από ανάλατα φυστίκια Αιγίνης, χοντροσπασμένα (καβουρδίζουμε τα μισά στον φούρνο, στους 160°C για 8 λεπτά), χυμός λεμονιού κατά βούληση, λίγο εξαιρετικό παρθένο ελαιόλαδο, ξύσμα λεμονιού φύλλα βασιλικού
Για να ετοιμάσουμε την Pasta al limone αποβραδίς σε ένα μπολάκι ανακατεύουμε το σκόρδο με το ελαιόλαδο, καλύπτουμε με μεμβράνη και αφήνουμε το λάδι να αρωματιστεί.Την επομένη αφαιρούμε και πετάμε το σκόρδο.Προθερμαίνουμε τον φούρνο στους 50°C, δηλαδή στη χαμηλότερη θερμοκρασίαΣτρώνουμε ένα μέτριο ταψί με λαδόκολλα και απλώνουμε σε μονή στρώση τις φέτες λεμονιού.Φουρνίζουμε και τις «στεγνώνουμε» για 3 ώρες, μέχρι να αφυδατωθούν εντελώς.Ξεφουρνίζουμε, αφήνουμε να κρυώσουν και τις χτυπάμε στον πολυκόφτη μέχρι να γίνουν φίνα πούδρα.Ρίχνουμε στον πολυκόφτη το αρωματισμένο ελαιόλαδο, την πούδρα λεμονιών, τα τυριά, τον χυμό λεμονιού και το βούτυρο.Σε ένα μπολάκι διαλύουμε το κορν φλάουρ στο νερό και αδειάζουμε το μείγμα σε ένα κατσαρολάκι.Ζεσταίνουμε μέχρι να πάρει βράση και να αρχίσει να δένει και το αδειάζουμε στον πολυκόφτη με τα υπόλοιπα υλικά.Χτυπάμε μέχρι να ομογενοποιηθούν.Τέλος, ρίχνουμε τον βασιλικό και χτυπάμε καλά.Αδειάζουμε τη σάλτσα σε μπολ και τη βάζουμε στην κατάψυξη για 1 ώρα, μέχρι να σφίξει καλά. Βράζουμε τα ζυμαρικά σε άφθονο αλατισμένο νερό που κοχλάζει, ακολουθώντας τις οδηγίες της συσκευασίας τουςΠαράλληλα, σε ένα μεγάλο τηγάνι ζεσταίνουμε σε χαμηλή φωτιά τη σάλτσα που βάλαμε στην κατάψυξη, προσθέτοντας σταδιακά λίγο νερό και ανακατεύοντας μέχρι η σάλτσα να πάρει την επιθυμητή ρευστότητα.Μόλις βράσουν τα ζυμαρικά, τα μεταφέρουμε στο τηγάνι με πιρούνα, μαζί με τα λι- γοστά υγρά που θα παρασύρουν μαζί τους, και ανακατεύουμε για να αναμειχθούν με τη σάλτσα.Προσθέτουμε λίγο ελαιόλαδο και χυμό λεμονιού και ανακατεύουμε. Αποσύρουμε από τη φωτιά, ρίχνουμε λίγα φύλλα βασιλικού και ξύσμα λεμονιού και ανακατεύουμε.Μοιράζουμε σε πιάτα και περιχύνουμε κάθε μερίδα με όση σάλτσα έχει μείνει στο τηγάνι.Σκορπίζουμε το τραγανό μείγμα φυστικιών, ραντίζουμε με λίγο ακόμη ελαιόλαδο και σερβίρουμε αμέσως.
Ζυμαρικά,Λεμόνι